**Par nomas maksu atvieglojumiem sakarā ar Covid-19 izplatību 2020. gadā**

VSIA „Jaunais Rīgas teātris”, turpmāk – JRT, ir viens komersants - SIA “Stendals”, reģistrācijas Nr. 40003915843, kuram JRT ir nodevis apakšnomā no VAS “Valsts nekustamie īpašumi” nomāto telpu grupas, kas paredzētas ierobežotas pieejamības ēdināšanas pakalpojumu sniegšanai, proti, kafejnīcas telpas JRT izrāžu apmeklētājiem.

Atbilstoši Ministru kabineta 2020.gada 2.aprīļa noteikumiem Nr.180 “Noteikumi par publiskas personas un publiskas personas kontrolētas kapitālsabiedrības mantas nomas maksas atbrīvojuma vai samazinājuma piemērošanu sakarā ar Covid-19 izplatību” JRT un SIA “Stendals” vienojās par nomas maksas samazinājumu laika periodam no 01.05.2020. līdz 10.06.2020. Kopējā atbalsta summa, kas piemērota saskaņā ar Ministru kabineta 2020.gada 2.aprīļa noteikumiem Nr.180 “Noteikumi par publiskas personas un publiskas personas kontrolētas kapitālsabiedrības mantas nomas maksas atbrīvojuma vai samazinājuma piemērošanu sakarā ar Covid-19 izplatību” ir 1248,04 euro, ieskaitot pievienotās vērtības nodokli.

Atbilstoši Ministru kabineta 2020.gada 14.jūlija noteikumiem Nr.453 “Noteikumi par publiskas personas un publiskas personas kontrolētas kapitālsabiedrības mantas nomas maksas atbrīvojuma vai samazinājuma piemērošanu sakarā ar Covid-19 izplatību” JRT ir piemērojis nomas maksas samazinājumu, proporcionāli komersanta apgrozījuma samazinājumam, savukārt, laika periodam, kad SIA komersants apakšnomā nodotajās telpās nav veicis saimniecisko darbību vispār sakarā ar epidemioloģiskajiem drošības pasākumiem COVID-19 izplatības dēļ un valstī izsludinātās ārkārtējās situācijas laikā apturētās teātra darbības dēļ, JRT ir piemērojis nomas maksas atbrīvojumu. Kopējā atbalsta summa, kas piemērota saskaņā ar Ministru kabineta 2020.gada 14.jūlija noteikumiem Nr.453 “Noteikumi par publiskas personas un publiskas personas kontrolētas kapitālsabiedrības mantas nomas maksas atbrīvojuma vai samazinājuma piemērošanu sakarā ar Covid-19 izplatību” ir 3718,26 euro, ieskaitot pievienotās vērtības nodokli.